Ann-Arbor klasifikacija

Ann-Arbor klasifikacija – naudojama medicinoje apibūdinant piktybines limfomas. Stadija suteikia esminę informaciją apie naviko išplitimą ir nulemia taikomo gydymo principus. Istoriškai ši klasifikacija buvo sukurta Hodžkino limfomaiLister TA, Crowther D, Sutcliffe SB et al. Report of a committee convened to discuss the evaluation and staging of patients with Hodgkin’s disease: Cotswolds Meeting. J Clin Oncol 1989; 7:1630-1636. http://www.ncbi.nlm.nih.gov/pubmed?term=2809679 , tačiau vėliau pradėta taikyti beveik visoms piktybinėms limfomoms klasifikuoti. Pavadinimas kilo nuo An Arboro () miesto Mičigano valstijoje, JAV.

 Stadijos 
Išskiriamos keturios stadijos, žymimos romėniškais skaičiais.
 Stadija  Išplitimas- I Vieno limfinio mazgo/limfinių mazgų regiono pažeidimas II Dviejų ar daugiau limfinių mazgų regionų pažeidimas vienoje diafragmos pusėje III Limfinių mazgų pažeidimas abiejose diafragmos pusėse IV Ekstranodalinių organų pažeidimas

Tikslesniam diagnozės apibūdinimui prie stadijos prirašoma:
 E: jei yra ekstralimfinio organo pažeidimas
 S: jei yra blužnies pažeidimas
 A: jei pacientui B simptomų nepasireiškė
 B: jei pacientui pasireiškė bent vienas iš B simptomų (naktinis prakaitavimas, karščiavimas 38 °C ir daugiau, svorio kritimas 10 % ir daugiau per 6 mėnesius)
 X: jei yra pažeistas tarpuplautis (daugiau nei 1/3 krūtinės ląstos pločio rentgenogramoje)

 Šaltiniai 

Kategorija:Kraujo ligos
Kategorija:Onkologija
Kategorija:Hematologija
Kategorija:Limfoma